Иван Вазов
Плугът

chitanka.info

С лакти младо старото оттласва:

„Аз съм бъдещето! Дай ми път!

Аз цъфтя, а твоя ден угасва,

мой живота е и мой светът!“

Тъй говори Младостта жестока

и нахълтва в тучните поля,

дето друг тегли бразда дълбока,

дето друг ги с кървав пот обля.

Да простим, живота тъй отсече:

и ний нявга бързали сме тук!

Ред е младото да фане вече

изоставений от нази плуг.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.